Certamen poëticum Hoeufftianum
Certamen poeticum Hoeufftianum, simpliciter Certamen Hoeufftianum, fuit certamen celeberrimum poetarum Latinorum inter annos 1844 et 1978 pugnatum. Hoc certamen musam Latinam valde fovebat. Iacobus Henricus Hoeufft, iurisconsultus Batavus (1756–1843), qui ipse carmina Latina composuit, pecuniam legavit ut Academia Regia Bataviana Scientiarum hoc certamen administraret. Socii Academiae quotannis iudices eligebant qui carmina iudicarent et praemia tribuerent. Primo certaminis anno, viginti duo carmina relata sunt, et Didacus Vitrioli maximum praemium ob carmen Xiphias (carmen de pisce et piscatu) recepit (Giustiniani 1979:99).

Poetae carmina referre sine nomine poetae debebant, sed cum titulo et cum sententia. Iudices optimo anni carmini magnum nummum aureum concesserunt; inter autem annos 1846 et 1862, nulli carmini hoc praemium datum est, et alia carmina "magnam laudem" receperunt. Academia Regia omnia carmina quibus nummus vel magna laus tributa sit edere solebat, nisi quod poeta noluit.

Per annos, viginti octo poetae nummo aureo laudantur. Petrus Esseiva Helvetius (1823–1899) terdeciens, Ioannes Pascoli Italicus (1855–1899) etiam terdeciens, et Hermannus Weller Suevius (1878–1956) duodeciens nummum aureum ceperunt.

Pecunia exhausta, certamen anno 1978 finivit.

Poetae et carmina laudata
Ecce nomina poetarum et tituli carminum aut nummo aureo aut magna laude laudatorum.

Bibliographia 
 Giustiniani, Vito R. 1979. Neulateinische Dichtung in Italien 1850–1950. Beihefte zur Zeitschrift für romanische Philologie, 173. Tubingae.
 IJsewijn, Iosephus, et Theodoricus Sacré. 1998. Companion to Neo-Latin Studies, part 2. Supplementa Humanistica Lovaniensia, 14. Lovanii.
 Mahoney, Anne. 2010. "Giovanni Pascoli: Modern Latin Poet." Classical Outlook 87(3): 93–99.
 Sacré, Theodoricus. 1993. "Et Batavi sudamus adhuc sudore Latino? Het Certamen Hoeufftianum." Hermeneus 65(2): 120–124.

Notae

Certamina Latina
!
Litterae Latinae recentioris aevi
Praemia